BÖLMƏ 6 | Mağaradan göydələnə |

|  | Əhalinin təbii artımı faizlə yanaşı, onun hər 1000 nəfərinə düşən doğulanlar və ölənlər arasında fərqlə də ifadə olunur. Təbii artım ölkəmizdə həm də məkana görə dəyişir. Məsələn, Cəlilabadda əhalinin hər min nəfərinə təbii artım 12–14 nəfər, Şahbuzda isə 1–4 nəfərdir. Lənkəran və Naxçıvanda, Kür-Araz ovalığının bəzi rayonlarında əhali artımı yüksəkdir. ◀ Əhalinin təbii artımı (2023)

|  | Azərbaycan əhalisi ölkənin ərazisi üzrə qeyri-bərabər paylanmışdır. Buna təbii, iqtisadi, sosial amillər və əhalinin artımı təsir edir. Dağlara yaxın ərazilərdə yerləşən düzənliklərdə əhali nisbətən çoxdur. Kəndlərin sayı çox, tutduğu ərazi böyük olsa da, burada əhali seyrək yaşayır. Şəhərlərdə isə əhali daha sıx məskunlaşmışdır. ◀ Əhalinin yerləşməsi (2023)

5 | D xəritəsinə əsasən əhalinin sıxlığına görə rayonları cədvələ uyğun qruplaşdırın (hər qrupa aid 3 rayon).
Əhali sıxlığı hər kv.km-ə 105 nəfərdən az | Əhali sıxlığı hər kv.km-ə 105 nəfərdən çox
6 | Tovuz rayonunda 2023-cü ildə əhalinin hər 1000 nəfəri arasında doğulanların sayı 13 nəfər, ölənlərin sayı isə 7 nəfər olmuşdur. Əhalinin təbii artımını hesablayın və cavabın doğruluğunu C xəritəsində müəyyən edin.

Çöl tədqiqatı. Ailəniz, qohumlarınız və dostlarınız arasında siyahıyaalma anket-sorğusunun bəndlərinə uyğun sorğu keçirin. Nəticələrlə bağlı müzakirələr aparın.