BÖLMƏ 4 | Hava şəraiti |

|  | İndoneziyada iqlim əkinçiliyin inkişafı üçün əsas amildir. Burada isti və rütubətli hava şəraiti müşahidə olunur. Yuxarı qalxan hava axınları, buludlu səma, şiddətli yağışlar və yerli tufanlar bu zonanın təbiətinin özünəməxsus xüsusiyyətləridir. İndoneziyada yağıntılar ilboyu bərabər paylanır. ◀ Dumanlı hava

Beləliklə, ərazidə yaranan hava şəraiti temperaturla yanaşı, rütubət və yağıntıların miqdarından da asılıdır. Hava şəraiti meteoroloji stansiyalarda öyrənilir. Bu tədqiqtların nəticələrinə əsasən hava proqnozları hazırlanır və öncədən əhaliyə məlumat verilir. |  | Yava, Sumatra, Sulavesi və digər adalarda çəltikçilik ölkənin iqtisadi həyatında mühüm yer tutur. İqlimin rütubətli olmasına baxmayaraq, çəltik əkinləri əlavə su tələb edir. Yerli əhalinin çəltik əkinlərinə aid xüsusi suvarma metodları var. Bu suvarma metodları unikallığı ilə UNESCO tərəfindən mədəni mənzərə kimi tanınıb. Belə ki, çəltik əkinləri gözəl mənzərəli dağ terraslarında yerləşir. ◀ Çəltik terrasları Yava adası Surabaya şəhərinin iqlim qrafiki

Fəaliyyət

3 | D və E şəkillərinə əsasən sualları cavablandırın. a) Şəkilləri şərh edin. b) E şəklində hava şəraitinə aid nə deyə bilərsiniz?
4 | F qrafikini təhlil edin. a) Maksimum və minimum temperaturların müşahidə olunduğu ayları müəyyən edin. b) Ən yüksək və ən aşağı temperaturlar arasında fərq nə üçün çox azdır? c) Nə üçün İndoneziyada yağıntılar çox düşür? d) Qrafikə əsasən orta illik temperaturu hesablayın.