İzahetmə |  |  |  | BULUDLAR NECƏ ƏMƏLƏ GƏLİR? |

Su təbiətin ən mühüm komponentlərindən biridir. Su təbiətdə dövran edərək qurunu, okeanları və havanı əlaqələndirir. Suyun dövranı prosesinin əsas mərhələləri buxarlanma, kondensasiya və yağıntıdır. Bu mərhələlər, əsasən, Yerin atmosfer təbəqəsində baş verir.

Suyun dövranı Temperaturun artıb-azalması havanın rütubətliliyinə təsir edir. Belə ki, temperatur artdıqca havanın suyu saxlamaq qabiliyyəti də artır. |  | Dəniz kənarında, isti və rütubətli yerlərdə havada su buxarının miqdarı çox olur. Havada olan su buxarı onun rütubətliliyi adlanır. Rütubətlilik Yer səthindən buxarlanan suyun hesabına yaranır. Havanın rütubətliliyi iki formada ifadə edilir. Mütləq rütubətlilik müəyyən temperaturda 1 m3 havada su buxarının qramlarla miqdarıdır. Nisbi rütubətlilik havadakı faktiki su buxarının həmin temperaturda ola biləcək maksimum su buxarına faizlə nisbətidir. Nisbi rütubətlilik artdıqca yağıntıların düşmə ehtimalı da artır. Nisbi rütubətlilik

Fəaliyyət

1 | A şəklindəki suyun dövranının rəqəmlərlə verilən proseslərini ardıcıllıqla müəyyən edin.
2 | Mütləq rütubətlilik nisbi rütubətlilikdən necə fərqlənir?
3 | Sizcə, A şəklində 3 rəqəmi ilə verilən proses C şəklində neçə faiz nisbi rütubətliliyə uyğun gəlir? Fikrinizi əsaslandırın.
4 | B və C şəkillərinə görə sualları cavablandırın. a) B sxeminə görə nisbi rütubətliliyi hesablayın. b) C şəklində verilən bütün temperaturlarda havanın hər kubmetrində su buxarının miqdarı 9 q-a bərabərdir. Buna baxmayaraq nə üçün nisbi rütubətlilik sağa doğru azalır?