İzahetmə |  |  |  | İQTİSADİ FƏALİYYƏT NƏDİR? |

İqtisadiyyat insanların ehtiyaclarını təmin etmək üçün təşkil edilən fəaliyyətlərin cəmidir. İnsanların ehtiyacları müxtəlifdir. Bu, iqtisadi fəaliyyətin də müxtəlif növlərinin yaranmasına səbəb olmuşdur. İqtisadiyyat istehsal, daşınma və istehlakdan ibarətdir.

▲ İqtisadi fəaliyyətin mərhələləri İstehsala təsir edən amillər |  | Təbii resurslar

1. Yer (məkan) bitkilərin becərildiyi, zavodların tikildiyi, ofislərin yerləşdiyi sahədir. Bu sahə istehsalda istifadə olunan bütün resursları əhatə edir. Yerin dərinliyində və üstündə yerləşən hər şey resursdur (neft, metal, meşə, çimərlik, bina və s.). Məsələn, xarici turistləri cəlb etmək üçün turizm şirkəti çimərlikdən istifadə edir.
Fəaliyyət

1 | A şəklinə əsasən suallara cavab verin. a) I və II şəkillərdə təsvir edilən insanlar hansı işləri həyata keçirirlər? b) III şəklə əsasən istehlakın nə olduğunu izah edin. c) İqtisadi fəaliyyətin mərhələləri bir-biri ilə necə bağlıdır? Əgər onlardan 2-cisi olmasaydı, nə baş verərdi?
2 | B şəklinə əsasən suallara cavab verin. a) Şəkildə hansı resurslar təsvir edilmişdir? b) Şəkildə hansı iqtisadi fəaliyyət sahələrini görürsünüz? Bu sahələr iqtisadi fəaliyyətin hansı mərhələsinə aiddir? c) Şəkildə verilən resurslardan hansı məqsədlər üçün istifadə etmək olar? d) Şəkildəki resurslardan birinin nümunəsində iqtisadi fəaliyyətin mərhələlərini təsvir edin.