BÖLMƏ 5 | İqlim |

Oymyakonun relyefi Yanvar ayının orta temperaturu -50°C-yə qədər aşağı düşür. Dünya üzrə Şimal yarımkürəsinin ən aşağı temperaturu (-71,2°C) Oymyakonda qeydə alınmışdır. Yay ayları qısa və sərindir. Ən isti ay olan iyulun orta temperaturu 15°C–20°C arasında dəyişir. Havaya atılan su |  | Oymyakon qütbətrafı enliklərdə yerləşir və az Günəş enerjisi alır. Çay dərəsində yerləşən və dağlarla əhatə olunan Oymyakonun relyefi hamar və nisbətən hündür ərazilərdən ibarətdir. Dağlar okeanlardan gələn yumşaq havanın bura daxil olmasına imkan vermir. Bu isə havanın temperaturunun kəskin aşağı düşməsinə səbəb olur. Beləliklə, soyuq iqlim yaranır. Oymyakonun iqlim qrafiki Bölgənin bütün qeyri-adi xüsusiyyətləri daha çox onun sərt iqlimi ilə bağlıdır.

3 | D şəklini təhlil edin. Şəklə və mətnə əsasən Şimal yarımkürəsində yerləşən Oymyakonun ən soyuq ərazi olmasında relyefin rolu nə ola bilər?
4 | E qrafikini təhlil edib sualları cavablandırın. a) Oymyakonun ən isti və ən soyuq ayları hansılardır? b) Ən çox yağıntı düşən fəsli müəyyən edin.
5 | F şəklini şərh edin. Sizcə, şəkildə hansı proses baş verir? Uyğun cavabı seçin.
a) Buxarlanma b) Kondensasiya c) Ərimə | d) Rütubətlilik e) Donma f) Yağışın əmələ gəlməsi