BÖLMƏ 6 | Mağaradan göydələnə |

Dəyərləndirmə
1 Xəritəyə əsasən suallara cavab verin.
a) Verilən yaşayış məntəqələrini cədvəldəki kimi qruplaşdırın.

Rayonlar | Rayon mərkəzi olmayan şəhərlər

b) Ən çox və ən az əhali artımı olan məntəqələri müəyyən edin. (Səh. 53-də verilən Azərbaycanda əhali artımı xəritəsindən istifadə edin.)
c) Hansı məntəqələrin ərazisində çoxlu sayda kənd var?
d) 3, 4, 7 rəqəmləri ilə verilmiş məntəqələr arasında idarəetmə piramidasını qurun.
e) Hansı məntəqənin ətrafındakı rayonlarda “Ağıllı kənd” layihələri həyata keçirilir?
Bunun səbəbini izah edin.
2 Rayonlardan birində “Ağıllı kənd“ layihəsini həyata keçirən şirkət əhalinin siyahıya alınmasının nəticələrini təhlil etdi. Layihə çərçivəsində aşağıda verilən obyektlər inşa edilməli idi. Onların hər birinin tikintisi üçün istifadə olunan siyahıyaalma məlumatlarını qeyd edin.
• Yaşayış binaları
• Bağça-məktəb kompleksi
• Xəstəxana
• Market
• Əyləncə mərkəzi