Dərinləşdirmə |  |  |  | ƏHALİ ARTSIN, YOXSA AZALSIN? |

|  | Niger Afrikanın qərbində yerləşir və dünyada əhalinin ən çox artdığı ölkələrdən biridir. Burada əhalinin sayı 28 mln. nəfərdir. Hər il əhali 3,8% artır. Nigerlilər ailədə uşaqların sayının 7–10 və daha çox olmasını vacib sayırlar. BMT-nin proqnozuna görə, 2050-ci ildə ölkədə əhalinin sayı 50 mln. nəfərə çatacaq. Əhali artımı ölkədə ciddi problemlər yaradır. Niger iqtisadi inkişafına görə geridə qalır. Ölkədə əhalinin əsas məşğuliyyəti kənd təsərrüfatıdır.

|  | Litva Şərqi Avropada yerləşir. Burada hər il əhali 1,15% azalır. Ölkədə əhalinin sayı 2,7 mln. nəfərdir. Litvada biruşaqlı ailələr üstünlük təşkil edir. BMT-nin proqnozuna görə, 2050-ci ildə ölkənin əhalisinin sayı 2,1 mln. nəfər olacaq. Əhalinin azalması ölkədə bəzi problemlər yaradır. Litva iqtisadi cəhətdən nisbətən yüksək inkişaf səviyyəsinə malikdir. Ölkədə əhalinin əsas məşğuliyyəti elm, biznes, sənaye və digər sahələrdir. Litvada kənd təsərrüfatı da inkişaf etmişdir. Yeni texnologiyalardan istifadə sayəsində kənd təsərrüfatında yüksək məhsuldarlıq əldə edilmişdir.

Fəaliyyət

1 | 1 A və B şəkillərindəki uşaqların həyat şəraiti arasında hansı fərqləri görürsünüz?
2 | Sizcə, A şəklindəki uşaqlar hansı problemləri yaşayırlar? Bu problemlərin səbəbi nə ola bilər?
3 | Nigerlilərin çoxuşaqlı ailələrə üstünlük verməsini nə ilə izah etmək olar?
4 | Nə üçün Litvada əhali azalır?
5 | Dünyanın siyasi xəritəsində (səh. 80) Nigerin və Litvanın yerini tapın. Səh. 47-də verilən D xəritəsinə əsasən bu ölkələrdə əhalinin çox hissəsinin hansı yaşayış məntəqələrində məskunlaşdığını müəyyənləşdirin.
6 | Litvada əhalinin azalması, Nigerdə isə artması hansı problemlərlə nəticələnə bilər?
7 | Sizcə, hər iki ölkə bu problemləri həll etmək üçün hansı tədbirləri görməlidir?