Dərinləşdirmə |  |  |  | FƏRQLİ ÖLKƏLƏR – FƏRQLİ İQTİSADİYYAT |

Almaniya dünyanın ən yüksək inkişaf etmiş 7 ölkəsindən (G7 – “Böyük yeddilik”) biridir. Ölkə Avropada əhalinin həyat səviyyəsinin yüksək olması ilə seçilir. Ölkə əhalisinin cəmi 20%-ə qədəri kəndlərdə yaşayır. Təbii artım çox aşağıdır, əhalinin sayı hər il azalır. Bu isə işçi qüvvəsinin çatışmazlığına səbəb olur. Ölkənin resursları tarixən zəngin olsa da, indi tükənmək üzrədir. Lakin hazırda Almaniya yüksək intellektuallı işçi qüvvəsinə və kasıb ölkələrdən aldığı ucuz xammala əsaslanan güclü iqtisadiyyat qurmuşdur. Ölkədə iynədən kosmik raketə qədər bütün maşınlar istehsal edilir. |  | BMT-nin hesabatına görə, Banqladeş dünyanın ən kasıb ölkələrindən biridir. Burada əhali artımı yüksək, işçi qüvvəsinin sayı çoxdur. Bu, ölkədə işsizlərin sayının artmasına səbəb olur. Əhalinin 40%-i şəhərlərdə yaşayır. Banqladeşin əsas resursları neft, təbii qaz, kömür və əkinçilik üçün əlverişli olan iqlim şəraitidir. Ölkənin iqtisadiyyatı bu resurslara əsaslanır. Əsas sahəsi əkinçilik və hasilat sənayesidir. Hazırda Banqladeş bir çox sosial və iqtisadi problemlərlə üz-üzədir. Avtomobil, təyyarə və elektrotexnika zavodları

Fəaliyyət

1 | Hər iki ölkədə əhali artımının, kənd və şəhər əhalisinin payının müxtəlifliyi ilə iqtisadiyyat arasında əlaqə qurun.
2 | A və B şəkillərinə əsasən hər iki ölkənin əsas iqtisadiyyat sahələri və sektorları arasında hansı fərqlər var?
3 | Sizcə, Almaniyanın iqtisadi sektorları ilə onun inkişaf səviyyəsi arasında hansı əlaqə ola bilər?
4 | 1-ci və 2-ci şəkillər hansı iqtisadi fəaliyyət növlərini əks etdirir və verilən ölkələrin hansına aiddir?
5 | Diaqramları təhlil edin. Əhalinin məşğulluğunu göstərən 3-cü və 4-cü diaqramlardan hansı Almaniyaya, hansı Banqladeşə aiddir?