İzahetmə |  |  |  | HAVA MƏLUMATLARINI HARADAN ƏLDƏ EDİRİK? |

Hər gün müxtəlif mənbələrdən hava şəraiti haqqında məlumatlar öyrənirik.
Bu həm bizim geyimimizi, həm də gündəlik işlərimizi havaya
uyğun planlaşdırmağa kömək edir. Atmosfer hadisələri ilə bağlı öncədən
verilən hava məlumatları hava proqnozu adlanır. Hava şəraitinə
aid müşahidələr meteoroloji stansiyalarda aparılır.
Meteoroloji stansiya müxtəlif
atmosfer hadisələrini, eləcə
də hava ilə bağlı dəyişiklikləri
müşahidə etmək, ölçmək və
qeydlər aparmaq üçün avadanlıq-
larla təchiz olunmuş obyekt,
yaxud xüsusi yerdir. Burada
yerdən müəyyən hündürlükdə
yerləşən qoruyucu qutunun
xüsusi əhəmiyyəti var.
Meteoroloji stansiya
Stivenson qutusu hava alətləri ilə təchiz olunmuş qapalı ağ qutudur. Bu qutunun əsas məqsədi ölçmə alətləri üçün standartlaşdırılmış mühit təmin etməkdir. Burada alətlər Günəş işığından, yağıntıdan və ətraf mühitin digər təsirlərindən qorunur, onların daha dəqiq, etibarlı ölçülməsini təmin edir.
Fəaliyyət

1 | A və B şəkillərinə əsasən sualları cavablandırın. a) Mobil telefonda hava proqnozuna nəzər yetirin. Oradan hava şəraitinə aid hansı məlumatları öyrənə bilərik? b) Həmin hava məlumatları haradan əldə edilir? c) B şəklindəki meteoroloji stansiyaların oxşarını görmüsünüzmü? Harada?
2 | C və D şəkillərinə əsasən sualları cavablandırın. a) Stivenson qutusunun hansı xüsusiyyətlərini söyləyə bilərsiniz? b) D şəklindəki alətlərin adlarını deyin. c) D şəklindəki hansı alət Stivenson qutusunda yerləşdirilmir?