İzahetmə |  |  |  | İQTİSADİ SEKTORLAR NƏDİR? |

İqtisadi fəaliyyətin bir-birindən fərqlənən çoxlu sayda növləri, yaxud iqtisadiyyat sahələri vardır. Onlar 4 iqtisadi sektor üzrə qruplaşdırılır. I sektor müxtəlif növ xammalın (neft, kömür, dəmir və s.) hasilatını, yəni çıxarılmasını və bəzi istehsal sahələrini əhatə edir. Buraya hasilat sənayesi, oduncaq istehsalı, balıqçılıq, kənd təsərrüfatı daxildir. Kənd təsərrüfatı iqtisadi fəaliyyətin ən vacib növlərindən biridir. Onun əsas sahələri bitkiçilik və heyvandarlıqdır. Kənd təsərrüfatının inkişafı daha çox təbii şəraitdən asılıdır. |  | Taxıl yığımı

II sektor xammalın hazır məhsula keçirilməsi prosesidir. Məsələn, maşınlar üçün xammal metallar, çörək üçün isə undur. Bu sektora emaledici sənaye sahələri daxildir. Emaledici sənaye maşınlar, robotlar, cihazlar, kimya məhsulları, enerji, mebel, qida məhsulları və s. istehsal edir. Sənaye olmadan digər sektorların inkişafı mümkün deyil. Müasir dövrdə sənayenin xammaldan asılılığı azalmışdır. Bu, yeni texnologiyaların tətbiqi nəticəsində təbii materialların süni materiallarla əvəz edilməsi ilə bağlıdır.

Unüyütmə sexi |  | Çörək zavodu

Fəaliyyət

1 | I və II sektorları müqayisə edin.
2 | A, B və C şəkillərindəki iqtisadi fəaliyyət hansı sahələrə və sektorlara aiddir?
3 | Sənaye məhsullarının insanlar üçün əhəmiyyəti nədir?
4 | Evinizdə hansı maşın və cihazlardan istifadə edirsiniz? Onların hansı sektorlarda istehsal olunduğunu müəyyən edin.
5 | II sektorun istehsal etdiyi hansı məhsullar I sektorda istifadə olunur? A, B və C şəkillərinə istinad edərək fikrinizi əsaslandırın.
| Kənd təsərrüfatı

6 | Təbii xammalı əvəz edən hansı süni materialları tanıyırsınız?

7 | D şəklinə görə kənd təsərrüfatının hansı sahələrə bölündüyünü müəyyən edin. Daha hansı sahələri əlavə edərdiniz?