|  | Mövzu
| BÖLMƏ 5 | # 5.1
| # MƏKANDA İQLİM

Dərsə başlarkən |  |

Oymyakonun coğrafi mövqeyi Oymyakonda torpaq donmuş vəziyyətdə olduğu üçün nəqliyyat vasitələrinin hərəkətində çətinliklər yaranır. Gecələr avtomobillər işlək vəziyyətdə saxlanılmadıqda benzin donur. Bu isə insanların aylarla avtomobillərdən məhrum olması deməkdir. |  | Dünyada qeyri-adi hava şəraitinə görə fərqlənən ərazilər çoxdur. Rusiyanın Saxa Respublikasında yerləşən Oymyakon belə ərazilərdən biridir. Bu ərazi İndigirka çayı boyunca yerləşən, təqribən 500 nəfər əhalisi olan yaşayış məntəqəsidir. "Oymyakon" adı bölgədəki yerli evenk xalqının dilindən götürülmüşdür və “suyun donmadığı yer” mənasını bildirir. Oymyakonun belə adlandırılmasının səbəbi burada yeraltı isti bulaqların olması ilə bağlıdır. Oymyakon orta qış temperaturuna görə Yer kürəsində ən soyuq daimi yaşayış məskənidir. Soyuq hava şəraiti insanların gündəlik iş həyatına təsir göstərir. Belə ki, onlar iki həftə işləyir, iki həftə isə istirahət edirlər. Oymyakonun qızıl və almaz kimi zəngin ehtiyatları olsa da, burada insanların iş yerləri məhduddur. İşçilər, əsasən, dağ-mədən (metalların çıxarılması) sənayesi, restoran, market və s. xidmət sahələrində işləyirlər. Oymyakon kəndi

Fəaliyyət

1 | A xəritəsinə və B şəklinə görə sualları cavablandırın. a) Oymyakon hansı qitə və yarımkürələrdə yerləşir? b) B şəklində verilən obyektin əhəmiyyəti nədir? c) Oymyakonun təbiəti hansı xüsusiyyətlərinə görə fərqlənir?
2 | C şəklinə əsasən sualları cavablandırın. a) Şəkildə nə təsvir edilmişdir? b) Şəhərin hava şəraiti haqqında nə deyə bilərsiniz? c) Oymyakonun iqliminin soyuq olmasının səbəbi nədir?