BÖLMƏ 7 | İqtisadi fəaliyyət |

|  | Silikon vadisində dünyanın 30-dan çox nəhəng şirkətinin ofisi yerləşir. Bu şirkətlər "ağıllı" telefonlar, elektromobillər, kompüterlər istehsalı, onlayn ticarət, "ağıllı" nəqliyyat sistemi, "ağıllı" bank idarəetmə sistemləri, sosial şəbəkələrin yaradılması və digər sahələr üzrə fəaliyyət göstərir. Bütün bu fəaliyyət sahələrinin yüksək inkişafı İT-nin tətbiqi sayəsində mümkün olmuşdur. ◀ Silikon vadisinin şirkətləri

|  | Dünyanın ən tanınmış milyarderləri Silikon vadisində yaşayırlar. Onların sahib olduğu şirkətlər müxtəlif ölkələrdə öz filiallarını yaradır və şirkətlərini daha da genişləndirir. Beləliklə, onlar yalnız ABŞ-də deyil, dünyanın müxtəlif regionlarında da iqtisadi inkişafa təsir edirlər. Hazırda dünyanın Avropa və Şərqi Asiya regionlarında da Silikon vadisi kimi mərkəzlər yaradılmışdır. Belə mərkəzlərin çoxu ABŞ, Böyük Britaniya, Fransa, Çin və Yaponiyada yerləşir. Bu mərkəzlər İT tətbiqi sayəsində dünya iqtisadiyyatının inkişafında mühüm rola malikdir. Onlar iqtisadiyyatın bütün sahələrini əhatə edir. ◀ Şanxayda “Tesla”nın elektromobil zavodu

6 | C şəklində təsvir edilən şirkətlərdən hansıları sizə tanışdır? Onlar hansı fəaliyyət növü ilə məşğuldur?
7 | Silikon vadisində çoxlu sayda milyarderin yaşaması nə ilə bağlı ola bilər?
8 | Elektromobillərin D şəklindəki kimi istehsal edilməsi insanların iş bölgüsünə necə təsir edir?
9 | Sizcə, nə üçün “Tesla”nın elektromobil zavodu Şanxayda da fəaliyyət göstərir?
10 | Nə üçün D şəklindəki avtomobillərə tələbat getdikcə artır?