|  | Mövzu
| BÖLMƏ 4 | # 4.1
| # DƏYİŞKƏN HAVA

Dərsə başlarkən |  |

|  | Antarktidanın ümumi sahəsi 14,2 milyon km2-dir. Bu qitə 60 dərəcə cənub enliyindən cənubda yerləşən sular və adalarla birlikdə Antarktikanı − cənub qütb vilayətini əmələ gətirir. Cənub qütbündə yerləşən bu qitədə ölkə və ya yerli əhali yoxdur. 1959-cu ildə BMT-nin təşəbbüsü ilə dövlətlər arasında "Antarktika Beynəlxalq Müqaviləsi" imzalanmışdır. ◀ Antarktida qitəsi

|  | Müqaviləyə görə, qitədə hərbi bazalar qurmaq, silahları sınaqdan keçirmək, ərazini tullantılarla çirkləndirmək, faydalı qazıntıları çıxarmaq qadağandır. Müqavilə 60° cənub enliyindən cənubda yerləşən ərazilərdə elmi tədqiqatların və məlumat mübadiləsinin aparılmasını əhatə edir. ◀ "Qütb Əməkdaşlıq Araşdırma Mərkəzi" (QƏAM)

|  | Qitədə müxtəlif ölkələr tərəfindən qurulmuş tədqiqat stansiyaları fəaliyyət göstərir. Belə stansiyalardan biri də təxminən 90° cənub enliyində yerləşən Amerika Birləşmiş Ştatlarına aid “Amundsen-Skott Cənub Qütb Stansiyası”dır. ◀ Amundsen-Skott Cənub Qütb Stansiyası

Fəaliyyət

1 | A şəklinə və mətnə əsasən sualları cavablandırın. a) Antarktidanın coğrafi mövqeyi hansı xüsusiyyətləri ilə fərqlənir? b) Antarktida digər qitələrə necə təsir göstərir? c) Qitə rəsmi olaraq kimə məxsusdur?
2 | "Antarktika Beynəlxalq Müqaviləsi"nin məqsədi nədir?
3 | B və C şəkillərinə əsasən sualları cavablandırın. a) C şəklində verilən stansiya hansı ölkəyə aiddir? b) Antarktidada hansı ölkələrin tədqiqat stansiyaları vardır? c) Qitənin stansiyalarında işləyən insanlar nə üçün onun əhalisi hesab edilmir?
4 | Antarktida qitəsində insanların yaşaması üçün əlverişli şəraitin olmamasının səbəbi nə ola bilər?