İzahetmə |  |  |  | AZƏRBAYCANDA İQLİM NECƏDİR? |

|  | Azərbaycanın ərazisi Şimal yarımkürəsinin orta enliklərində yerləşir. Coğrafi mövqeyi ölkənin bol Günəş enerjisi almasına səbəb olur. Azərbaycan, əsasən, quraq və mülayim iqlim qurşaqlarında yerləşir. Ölkənin Xəzər dənizinin sahilində yerləşməsi, müxtəlif istiqamətlərdən bura daxil olan hava kütlələri və relyef fərqləri onun iqliminin formalaşmasında mühüm rol oynayır. ◀ Azərbaycanın iqlim xəritəsi

Bütün bu amillər ölkədə 4 əsas iqlim tipinin yaranmasına səbəb olur.
1. Yarımsəhra və quru çöl iqlimi. Xəzər sahillərindən 600−800 m hündürlüyə qədər yayılmışdır. Əsasən, Kür-Araz ovalığı, Abşeron yarımadası, Samur-Dəvəçi ovalığı, Acınohur-Ceyrançöl alçaqdağlığı və Naxçıvanın Arazboyu düzənlikləri üçün xarakterikdir. Ölkə ərazisinin təxminən 50%-i bu iqlim tipinin payına düşür. Yay ayları isti və quraq, qış isə mülayim keçir. Yağıntıların orta illik miqdarı azdır.

Şirvan düzü |  | Şirvan düzünün iqlim qrafiki

Fəaliyyət

1 | Azərbaycanın iqlim xəritəsinə əsasən sualları cavablandırın. a) Azərbaycanın coğrafi mövqeyi ilə səh. 32-dəki A xəritəsi arasında hansı əlaqə vardır? b) Azərbaycanda iqlim tiplərinin müxtəlifliyi hansı amillərdən asılıdır? c) Ölkədə iqlim tiplərini onların yayıldığı sahənin azalması ardıcıllığı ilə sıralayın.
2 | B qrafikinə əsasən sualları cavablandırın. a) Xəritədə Şirvan düzünün iqlim tipini müəyyən edin. b) Düzənlik ərazilərdə nisbi rütubətlilik hansı fəsillərdə yüksək olur? c) B şəklindəki təbiət mənzərəsi daha hansı ərazilərdə yayılmışdır?