Dərinləşdirmə |  |  |  | FƏRQLİ RAYONLAR – FƏRQLİ İQTİSADİYYAT |

|  | Gəncə-Daşkəsən iqtisadi rayonu Azərbaycanın qərbində yerləşir. Ölkəni Gürcüstan və Qara dənizlə əlaqələndirən yollar buradan keçir. Ərazidə iqtisadiyyatın inkişafı üçün çoxlu sayda resurslar vardır. Gəncə şəhərindəki alüminium zavodu Şəmkir, Yenikənd və Mingəçevir SES-lərinə yaxın ərazidə yerləşir. Üzüm, pambıq və kartof yetişdirilir. Dünyada yeganə müalicəvi neftin olduğu Naftalan şəhərinə müxtəlif ölkələrdən çoxlu turistlər gəlir. ◀ Gəncə-Daşkəsən iqtisadi rayonu

|  | Mil-Muğan iqtisadi rayonu İranla sərhəddə, Araz çayı ilə Kürün qovuşduğu ərazidə yerləşir. Rayonun ərazisini Mil, Muğan və Haramı düzləri əhatə edir. İmişlidə neft çıxarılır və şəkər istehsal olunur. Pambıq, şəkər çuğunduru və bostan bitkiləri becərilir. Araz çayının üzərində Bəhramtəpə su anbarı inşa edilmişdir. ◀ Mil-Muğan iqtisadi rayonu

Fəaliyyət

1 | A və B xəritələrinə əsasən Gəncə-Daşkəsən və Mil-Muğan iqtisadi rayonlarını cədvələ uyğun müqayisə edin.
Xüsusiyyətlər | Gəncə-Daşkəsən | Mil-Muğan
Coğrafi mövqe |  |
Resurslar |  |
Ərazisindən keçən çaylar |  |
Kənd təsərrüfatı sahələri |  |
Sənaye sahələri |  |
Hansı sektorun payı daha çoxdur |  |
2 | Gəncə-Daşkəsəndə olan resursların rayonun gələcək iqtisadi inkişafında hansı rolu ola bilər?
3 | Mil-Muğanda şəkər çuğunduru istehsalının keçdiyi mərhələlərin sxemini tərtib edin.
4 | Gəncə-Daşkəsən və Mil-Muğan iqtisadi rayonları digər rayonların iqtisadi inkişafına necə təsir edə bilər?