BÖLMƏ 6 | Mağaradan göydələnə |

Azərbaycanda əhalisinin sayı 15 000 nəfər olan və insanların kənd təsərrüfatı ilə məşğul olmadığı yaşayış məntəqələri şəhər adlanır. Şəhərlərdə əhali, əsasən, sənaye, ticarət, bank işləri və digər sahələrlə məşğul olur. Ölkəmizdə əhalinin 55%-ə qədəri şəhərlərdə yaşayır. Şəhər əhalisinin böyük hissəsi Bakı şəhərində cəmlənmişdir.

Qədim şəhər: Şəki |  | Qəsəbədən yaranan yeni şəhər: Xırdalan

İnzibati-ərazi idarəetmə piramidası |  | Ölkəmizin şəhər, qəsəbə və kəndlərini rahat idarə edə bilmək üçün onu müxtəlif ərazilərə bölürlər. Buna inzibati-ərazi bölgüsü deyilir. Azərbaycan inzibati cəhətdən 67 rayona, 79 şəhərə, 4246 kəndə və bir muxtar respublikaya (Naxçıvan Muxtar Respublikası) bölünür. Rayonların ərazisində çoxlu sayda kəndlər və şəhər statusuna malik rayon mərkəzi yerləşir. Rayonlar icra hakimləri tərəfindən idarə olunur. Onları Azərbaycan Respublikasının Prezidenti təyin edir. Kəndləri isə icra hakimlərinin nümayəndələri idarə edir. Yəni kəndlər rayon mərkəzi sayılan şəhərə, sonuncular isə paytaxta tabedir. Rayon mərkəzi olmayıb paytaxta tabe olan böyük şəhərlər də vardır. Gəncə, Şirvan, Mingəçevir, Xankəndi, Naxçıvan, Naftalan belə şəhərlərə aiddir.

4 | Azərbaycanın siyasi-inzibati xəritəsində (səh. 79) rayon mərkəzi olmayan böyük şəhərləri müəyyən edin.
5 | Azərbaycanın siyasi-inzibati xəritəsinə (səh. 79) əsasən D və E şəhərlərinin yerini müəyyən edin və onların təbiətinə dair fikirlərinizi söyləyin.
6 | Azərbaycanın siyasi-inzibati xəritəsinə (səh. 79) əsasən rayonları aşağıdakı kimi qruplaşdırın.
Dənizsahili rayonlar | Qonşu ölkələrlə sərhəddə yerləşənlər | Kür çayı sahilində yerləşənlər
7 | G şəklindəki rayonun yaşayış məntəqələrinin F şəklindəki kimi piramidasını qurun.
| Qax rayonu