BÖLMƏ 5 | İqlim |

4. Kontinental iqlim qurşağı (D). Şimal yarımkürəsində qitələrin şimal hissələrində geniş əraziləri əhatə edir. Kontinental iqlimin əsas xüsusiyyəti burada yay və qış arasında kəskin temperatur fərqlərinin olmasıdır. Yay fəsli isti və qısamüddətli olur. Qış dövrü uzun sürür. Bu dövr kəskin soyuq, şaxtalı və qarlı havalarla seçilir. Fəsillər bir-birini aydın şəkildə əvəz edir. Yağıntılar, əsasən, yaz-yay aylarında düşür.
Rusiya (Novosibirsk)
5. Qütb iqlim qurşağı (E). Yer kürəsinin şimal və cənub qütb ərazilərini — Arktika və Antarktikanı əhatə edir. Günəş şüaları bu ərazilərə kiçik bucaq altında düşdüyü üçün istilik azdır. Bu iqlim qurşağı Yer səthinin ən soyuq və sərt iqlim şəraitinə malikdir. Yayı çox qısa və sərin, qışı isə uzun, sərt və şaxtalı olur. Yağıntılar olduqca az və qar şəklində düşür. Burada Yer səthinin çox hissəsi buzla örtülmüşdür. Cənub yarımkürəsinin qütb qurşağı şimaldan daha soyuqdur.

Qrenlandiya (Eystmit st.) |  | Antarktida (Vostok st.)

3 | C şəkil və qrafikinə əsasən sualları cavablandırın. a) Şəkildəki ölkənin coğrafi mövqeyini və iqlim qurşaqlarını müəyyən edin. b) Qrafikdə temperatur və yağıntılar ilboyu necə dəyişir? c) Mülayim və tropik qurşaqlarda fəsillər necə fərqlənir?
4 | D xəritəsi və D, E qrafiklərinə əsasən sualları cavablandırın. a) C və D qrafiklərinə görə temperaturların ilboyu paylanması necə fərqlənir? b) E qrafikinin illik temperatur gedişinin digər qrafiklərdən fərqli olmasının səbəbi nədir? Fikrinizi əsaslandırın.