|  | Mövzu
| BÖLMƏ 7 | # 7.1
| # MƏKANIN İQTİSADİ MƏNZƏRƏSİ

Dərsə başlarkən |  |

Silikon vadisi İndiki Silikon vadisinin yerində bir vaxtlar meyvə bağları ilə məşhur olan Santa-Klara dərəsi yerləşirdi. 1891-ci ildə burada Stenford Universiteti yaradıldı. Məhz bu universitet 1951-ci ildə böyük sənaye parkının əsasını qoyaraq Silikon vadisinin texnologiyalar mərkəzi kimi formalaşmasında mühüm rol oynadı. Universitetin alimləri və məzunları burada yeni texnologiyalara aid ideyalarını həyata keçirərək ilk şirkətləri yaratdılar. Zaman keçdikcə bu şirkətlər böyüyərək dünyanın ən böyük İT şirkətlərinə çevrildi. |  | Silikon vadisi ABŞ-nin Kaliforniya ştatında yerləşir və dünyanın ən böyük “yüksək texnologiyalar” mərkəzi sayılır. Dünyada ilk simsiz telefon, internet, kompüter, sosial şəbəkə burada yaradılıb. Məhz burada "Intel" və "hp" şirkətləri silikon maddəsindən istifadə edərək ilk mikroprosessorları (çipləri) hazırlayıb. Bu səbəbdən burada çoxlu sayda digər şirkətlər də fəailiyyət göstərir. Hazırda Silikon vadisində yarım milyondan çox informasiya texnologiyaları (İT) üzrə mütəxəssis çalışır. Onlar bura dünyanın müxtəlif ölkələrindən gəlmişlər. Stenford – ilk sənaye parkı

Fəaliyyət

1 | A xəritəsinə əsasən Silikon vadisinin coğrafi mövqeyini izah edin.
2 | Silikon vadisinin yüksək inkişafını nə ilə izah etmək olar?
3 | Silikon vadisinin yaranmasında Stenford Universitetinin rolunun nədən ibarət olduğunu müəyyən edin.
4 | Nə üçün dünyanın ən böyük şirkətləri öz ofislərini Silikon vadisində yaratdı?
5 | Sizcə, digər şirkətlər nə üçün məhz mikroprosessorların istehsalından sonra yarandı?