|  | Mövzu
| BÖLMƏ 7 | # 7.2
| # AZƏRBAYCANIN İQTİSADİ MƏNZƏRƏSİ

Dərsə başlarkən |  |

Mingəçevirdə enerji qəzası Mingəçevir şəhəri Kür çayının sahilində yerləşir və əsası 1954-cü ildə qoyulmuşdur. Azərbaycanda elektrik enerjisinin 60%-i Mingəçevirdə istehsal olunur. Burada yerləşən 2 böyük elektrik stansiyası – Mingəçevir Su-Elektrik Stansiyası (SES) və Azərbaycan İES-i ölkənin əksər regionlarını enerji ilə təmin edir. Azərbaycan İES-i ölkənin ən çox enerji istehsal edən və təbii qazla fəaliyyət göstərən stansiyasıdır. Ölkənin sənaye müəssisələrinin çox hissəsinin fəaliyyəti birbaşa bu stansiyalardan asılıdır. |  | "İyulun 2-sindən 3-nə keçən gecə enerji bloklarının həddən artıq yüklənməsi ilə əlaqədar Mingəçevirdə yerləşən Azərbaycan İstilik-Elektrik Stansiyasında (İES) cərəyan transformatoru sıradan çıxmışdır. Bunun nəticəsində ölkənin əksər rayonlarında və Bakıda elektrik enerjisinin verilməsi ilə bağlı problemlər yaşanmışdır. Bu problemlər Bakı Metropoliteninə və su təchizatına, bir çox sənaye müəssisələrinin fəaliyyətinə də təsir etmişdir". "Sputnik.az", 3 iyul 2018-ci il Mingəçevir şəhərinin planı

Fəaliyyət

1 | Xəbər məlumatından istifadə edərək Mingəçevirdə baş verən qəzanı şərh edin.
2 | B şəklinə əsasən Mingəçevirin mövqeyi ilə onun əsas enerji istehsalçısı olması arasında hansı əlaqə vardır?
3 | B şəklinə əsasən Mingəçevirdə hansı böyük iqtisadi obyektlərin yerləşdiyini müəyyən edin. Onların yerini Mingəçevirin planında tapın.
4 | Bu iqtisadi obyektlər hansı sektora aiddir? Sizcə, nə üçün kabel zavodu məhz Mingəçevirdə tikilmişdir?
5 | Mingəçevir su anbarından çəkilən suvarma kanallarını B şəklində tapın. Bu kanalların çəkilməsində məqsəd nə ola bilər?
6 | Mingəçevirin ölkə sənayesi üçün mühüm əhəmiyyətinin səbəbi nədir?