İzahetmə |  |  |  | AZƏRBAYCANDA TEMPERATUR VƏ YAĞINTI NECƏ PAYLANIR?

|  | Azərbaycanda havanın temperaturu və yağıntıların illik miqdarı ərazilər üzrə qeyri- bərabər paylanır. Bu, əsasən, ərazinin relyefindən və coğrafi mövqeyindən, hava axınlarının xüsusiyyətindən asılıdır. ◀ Böyük Qafqaz dağlarında orta illik temperaturun şaquli dəyişməsi
|  | Havanın orta illik temperaturu düzən ərazilərdən dağların zirvəsinə doğru azalır. Məsələn, Kür-Araz ovalığında, Abşeron yarımadasından cənubda yerləşən sahilboyu zonada, Lənkəran ovalığında orta illik temperatur 14–15°C təşkil edir. Lakin 3000 m-dən yüksək ərazilərdə bu, 0–2°C-yə qədər azalır. Xəzər dənizi isə sahilboyu ərazilərdə yayda havanın temperaturunu bir qədər azaldır, qışda isə artırır. ◀ Azərbaycanın orta illik temperatur xəritəsi

Fəaliyyət

1 | A şəklində göstərilən temperaturun şaquli dəyişməsi B xəritəsindəki 1-ci və 2-ci istiqamətlərdən hansına uyğun gəlir? Xəritədə özünüz 3-cü istiqamət müəyyənləşdirin və temperaturun bu istiqamət üzrə dəyişməsini izah edin.
2 | B xəritəsinə əsasən sualları cavablandırın. a) 1-ci və 2-ci istiqamətlər üzrə orta illik temperaturları müəyyən edin.
b) Xəritədə verilən məntəqələri temperatur göstəricilərinə görə cədvəldəki kimi qruplaşdırın. c) Sizcə, yaşamaq üçün temperatur baxımından hansı ərazilər daha əlverişlidir? Fikrinizi əsaslandırın. |
10°C-dən kiçik | 10°C-dən böyük