BÖLMƏ 4 | Hava şəraiti |

Müxtəlif ərazilər arasında təzyiq fərqi artdıqca küləyin sürəti və gücü də artır. Güclü küləklər isə Yer səthində dağıntılara səbəb olur. Küləyin sürəti və gücünü ölçmək üçün Bofort şkalasından istifadə edilir.
Bofort şkalası

Yer kürəsinin müxtəlif ərazilərində həmin yerlərə məxsus küləklər formalaşır. Bunlar yerli küləklər adlanır. Bu küləklərin regiondan asılı olaraq fərqli adları var. Məsələn, ağ yel, qara yel və s. Sahilboyu ərazilərdə quru və suyun temperaturunun gün ərzində dəyişməsi nəticəsində gecə və gündüz brizləri yaranır. | Gecə və gündüz brizi | Küləklər yalnız lokal deyil, regional miqyasda da əmələ gəlir. Böyük quru sahəsi ilə okean arasındakı təzyiq fərqinə görə musson küləkləri yaranır. Yay və qış mussonları

4 | E şəklinə görə sualları cavablandırın. a) Gündüz və gecə vaxtı hava axınlarının istiqamətini müəyyən edin. b) Nə üçün günün müxtəlif vaxtlarında küləyin istiqaməti fərqlidir? Fikrinizi əsaslandırın. c) Küləyin istiqamətinin dəyişməsi quruya necə təsir göstərə bilər?
5 | F şəklində təsvir olunan yay və qış mussonları bir-birindən nə ilə fərqlənir?

6 | E və F şəkillərindəki küləklərin oxşar və fərqli cəhətlərini müəyyən edin.
7 | G şəkli səh. 5-də təsvir olunan tornado fəlakətinin baş verdiyi ərazidir. Şəkli təhlil edərək küləyin sürət və gücünü D şəklindəki Bofort şkalasına əsasən müəyyən edin.