BÖLMƏ 6 | Mağaradan göydələnə |

|  | Abşeron yarımadası, o cümlədən Bakı ərazisi qədim məskunlaşma mərkəzlərindən biridir. Burada orta əsrlərdə kəndlər yaranmış və sonra Bakı şəhəri formalaşmağa başlamışdır. Bakının böyüməsi müxtəlif tarixi proseslərlə bağlı idi. ◀ Şirvanşahlar sarayı XIII–XVI əsrlər abidəsidir.

|  | XIX əsrin sonlarından başlayaraq Bakı şəhərinin əhalisi sürətlə artmağa başladı. Azərbaycanın başqa ərazilərindən şəhərə xeyli əhali köçdü. Bu, əsasən, iqtisadi səbəblərlə bağlı idi. XX əsrin ortalarından Bakı Azərbaycanın iri sənaye, mədəniyyət, təhsil və elm mərkəzinə çevrildi. ◀ Bulvar, 1958-ci il

|  | Hazırda Bakı Qafqazın ən böyük şəhəridir. Şəhərdə qeydiyyatda olan əhalinin sayı 2,4 milyon nəfərə qədərdir. Bakı həm tarixi, həm də modern üslubda inşa edilmiş çoxmərtəbəli binaların olduğu müasir şəhərdir. Burada dövlət idarəetmə binaları, böyük biznes mərkəzləri, universitetlər vardır. Son illərdə Bakı bir çox beynəlxalq tədbirlərə ev sahibliyi edir. ◀ "Alov qüllələri", 2024-cü il

3 | C, D və E şəkillərinə əsasən sualları cavablandırın. a) Şəkillər arasında hansı fərqlər var? b) Bakının inkişafında hansı amillərin rolu olmuşdur?
4 | Bakıda keçirilən hansı beynəlxalq tədbirləri misal göstərə bilərsiniz?
5 | F qrafikinə əsasən suallara cavab verin. a) 1939–1959-cu illər arasında Bakıda əhalinin sayı necə dəyişmişdir? Bunun səbəbini necə izah etmək olar? b) Hansı ildən Bakının əhalisi davamlı olaraq artmağa başladı? Bunu nə ilə əlaqələndirmək olar?
| Bakıda əhali sayının dəyişməsi