BÖLMƏ 4 | Hava şəraiti |

|  | “Amundsen-Skott Cənub Qütb Stansiyası”nda təqribən 200-ə yaxın alim və tədqiqatçı heyət yaşayır. Qış mövsümündə tədqiqatçı alimlər əlverişli şərait və istixanada yetişdirilən məhsullarla təmin edilirlər. Antarktida Yer kürəsinin ən soyuq, ən küləkli və ən az yağıntı düşən qitəsi olmasına baxmayaraq, tədqiqatçılar burada qalıb çalışırlar. Qitədə davamlı olaraq tədqiqatlar aparılır. Buna görə də insanlar xeyli müddət sərt iqlim şəraitində yaşamalı olurlar. ◀ Antarktidada buzaltı relyef

Antarktida güclü küləklərin əsdiyi buz səhrasıdır. Az miqdarda və qar şəklində düşən yağıntıların çox hissəsi okeansahili ərazilərə düşür. Yağan qar sərt soyuq hava şəraitinə görə ərimir və tədricən toplanaraq buz qatının yaranmasına səbəb olur. Burada buzun qalınlığı orta hesabla 1,6 km-dir. Antarktida buzlaqları dünyada olan bütün buzların təqribən 90%-ni təşkil edir. ► Antarktidanın tədqiqatçıları |  |

Antarktidadakı tədqiqat stansiyalarında müxtəlif elm sahələrinə aid yeni məlumatlar əldə edilir. Bu stansiyalarda atmosferə aid aparılan tədqiqatlar qlobal iqlim dəyişikliyini, buzlaqların əriməsini, dəniz səviyyəsinin qalxmasını proqnozlaşdırmağa imkan verir. ► Cihazlarla ölçmə işlərinin aparılması |  |

5 | Antarktidanın təbii şəraiti hansı xüsusiyyətlərinə görə seçilir?
6 | D şəklinə əsasən sualları cavablandırın. a) Antarktida 2-ci şəkildə göründüyü kimi olsaydı, təbiəti indikindən necə fərqlənərdi? Fikrinizi əsaslandırın. b) Şimal qütbündə Antarktidaya oxşar ikinci bir qitə olsaydı, dünyada təbii şərait necə dəyişərdi?
7 | E və F şəkillərindəki tədqiqatçıların geyimləri ilə bizim geyimlərimiz arasında hansı fərqlər vardır?
8 | Antarktidada aparılan tədqiqatların əhəmiyyəti nədir?