İzahetmə |  |  |  |  |

2. Quraq iqlim qurşağı (B). Bu qurşaq, əsasən, şimal və cənub tropikləri boyu, onlara yaxın ərazilər və qitələrin daxili hissələrində müşahidə olunur. Bu qurşağa az yağıntı, aşağı rütubət (10–30%) və

Meksika (Sonor səhrası) | yüksək buxarlanma şəraiti xasdır. Tropik və ona yaxın ərazilərdə gecə ilə gündüzün, tropikdən kənar qitədaxili hissələrdə isə fəsillər arasında kəskin temperatur fərqi müşahidə olunur. Bitki örtüyü çox seyrəkdir və əsasən, tikanlı, dərin köklü və quraqlığadavamlı bitkilər üstünlük təşkil edir.

3. Mülayim iqlim qurşağı (C). Şimal yarımkürəsində mülayim qurşaq geniş ərazini əhatə edir. Bu qurşaqda ilboyu mülayim hava hakimdir. Bütün fəsillər aydın müşahidə olunur və onlar arasındakı temperatur fərqləri böyükdür. Mülayim qurşağın cənub hissələrində yay isti, qış isə mülayim keçir. Qurşağın şimal əraziləri üçün isə sərin yay və nisbətən soyuq qış səciyyəvidir. Yağıntılar, əsasən, ilin soyuq dövründə düşür.
Yunanıstan (Afina)
Fəaliyyət

1 | A şəkil və qrafikinə əsasən sualları cavablandırın. a) Qrafikdə temperatur və yağıntılar ilboyu necə dəyişir? b) Quraq iqlim qurşağının canlıları haqqında nə deyə bilərsiniz?
2 | B şəkil və qrafikinə əsasən sualları cavablandırın. a) A və B şəkillərindəki ölkələrin coğrafi mövqeyini, iqlim qurşaqlarını müəyyən edin. b) Qrafikə görə ilboyu yay və qış temperaturları arasındakı fərq necə dəyişir? c) B qrafiki ilə səh. 33-də verilən C qrafiki arasında hansı fərqlər vardır? d) A və B-dəki qrafiklərə görə yağıntıların ilboyu necə paylanmasını müəyyən edin.