BÖLMƏ 6 | Mağaradan göydələnə |

Çində və Hindistanda əhalinin artması Çində əhalinin yerləşməsi |  | 2022-ci ilə qədər Çin dünyanın ən çox əhalisi olan ölkəsi idi. 2023-cü ilin yanvarında Çin dövləti son 60 ildə ölkədə ilk dəfə əhalinin azalmasını elan etdi. Belə ki, ötən il əhalinin sayı 850 min nəfər azalaraq 1,412 mlrd. nəfər oldu. Əhali sayına görə indiyə qədər dünyada ikinci olan Hindistan isə Çini keçərək 1,423 mlrd. nəfər əhali ilə dünyada 1-ci oldu. Çində əhali qeyri-bərabər yerləşmişdir. Ölkənin şərq hissəsi ən qədim məskunlaşma regionlarından biri olmuşdur. Ona görə də həm kəndlər, həm də ölkənin ən böyük şəhərləri ölkənin şərqində yerləşir. Şanxay

Çin həm əhalinin ümumi sayına, həm də şəhər və kənd əhalisinin sayına görə dünyada seçilir. Ölkə əhalisinin 64%-i şəhərlərdə, qalanı isə kəndlərdə yaşayır. Çinin ən böyük şəhəri Şanxaydır. Dünyanın ən hündür göydələnlərindən olan “Şanxay qülləsi” burada yerləşir. Şanxayda təqribən 30 mln. nəfərə yaxın əhali yaşayır (2024-cü il). Ölkədə kəndlərin sayı daha çoxdur. Demək olar ki, bütün kəndlər çəltik tarlaları ilə əhatə olunmuşdur.

5 | C diaqramına əsasən Çində və Hindistanda əhalinin artımını müqayisə edin.
6 | Hindistanda əhali artımının Çindən daha sürətli olmasını necə izah etmək olar?
7 | Dünyanın fiziki xəritəsindən istifadə edərək Çində əhalinin yerləşməsi ilə onun relyefi arasında əlaqəni müəyyən edin.

8 | Çin dövləti ölkənin qərbində hər ailədə 2 uşağın olmasına icazə verirdi. Sizcə, bunun səbəbi nə idi?

9 | E şəklindəki şəhərin yerini D xəritəsində müəyyən edin.

10 | F şəklinə əsasən Çində kənd yaşayış məntəqəsi haqqında hansı fikirləri söyləyə bilərsiniz?