İzahetmə |  |  |  | AZƏRBAYCANDA İQTİSADİ RAYONLAR |

|  | İqtisadi rayon təbii resursları, əhalisi və iqtisadiyyat sahələrinə görə fərqlənən regiondur. Azərbaycanın ərazisi 14 iqtisadi rayona bölünür. İqtisadi rayonlar müxtəlif relyef və iqlim şəraiti, coğrafi mövqe, təbii və əmək ehtiyatlarına görə seçilir. İqtisadi rayonlar arasındakı bu fərqlər onların müxtəlif iqtisadi sektorlar üzrə də fərqlənməsinə səbəb olur. Hər iqtisadi rayonun tərkibinə inzibati rayonlar və şəhərlər daxildir. ◀ Azərbaycanın iqtisadi rayonları

|  | Bakı iqtisadi rayonu ölkənin sənaye, elm, mədəniyyət və turizm mərkəzidir. Buraya yalnız Bakı şəhəri daxildir. Rayonda neftqaz, kimya və metallurgiya məhsulları, nefti çıxarmaq üçün qurğular, tikinti materialları istehsal edilir. Şəhərin ətrafında qida məhsulları istehsal edən istixana və fermalar vardır. Bakının kəndlərində əncir, zeytun, badam, üzüm, zəfəran, qarpız yetişdirilir. ◀ Bakı iqtisadi rayonu

Fəaliyyət

1 | A xəritəsinə və 71-ci səhifədə verilən D xəritəsinə əsasən Azərbaycanın iqtisadi rayonlarını cədvəldəki kimi qruplaşdırın.
I sektorun inkişaf etdiyi rayonlar | II sektorun inkişaf etdiyi rayonlar | III sektorun inkişaf etdiyi rayonlar
2 | B şəklinə və mətnə əsasən suallara cavab verin. a) Sizcə, burada bütün sektorların inkişaf etməsinin səbəbləri nədir? b) Neft hansı yollarla istehlakçıya çatdırılır? c) Şəhərin ətrafında istixana və fermaların yaradılmasının məqsədi nədir? d) Bakıda turizm və sənaye sahələri hansı resursların əsasında inkişaf edir? e) Azərbaycanın siyasi-inzibati xəritəsinə (səh. 79) istinad edərək B xəritəsindəki Ələt İqtisadi Zonasının yerini müəyyənləşdirin.