İzahetmə |  |  |  | AZƏRBAYCANDA RURAL VƏ URBAN |

|  | Azərbaycanda hər kənddə orta hesabla 750 nəfər əhali yaşayır. Ölkəmizdə kəndlər, əsasən, çay sahillərində, düzənliklərdə yerləşir. Orta və yüksək dağlıq ərazilərdə kəndlərin sayı az, əhalisi isə seyrəkdir. Dünyada ən hündürdə yerləşən yaşayış məntəqələrindən biri Azərbaycanın Quba rayonunun Xınalıq kəndidir. Dəniz səviyyəsindən hündürlüyü 2000 metrdən çox olan Xınalıq kəndi 5000 illik tarixi olduğu üçün 2023-cü ildə UNESCO-nun "Dünya irsi siyahısı"na daxil edilmişdir. ◀ Qədim kənd: Xınalıq

|  | Qarabağın işğaldan azad edilmiş ərazilərində müasir “Ağıllı kənd”lər tikilir. Bu kəndlərdə "ağıllı" işıqlandırma sistemi, istiyə və soyuğadavamlı ekoloji evlərin inşası, günəş panellərindən istifadə kimi müasir şəhərsalma standartları tətbiq edilir. Belə kəndlərdən biri də hazırda əhalinin məskunlaşdığı Zəngilan rayonunun Ağalı kəndidir. ◀ Müasir kənd: Ağalı

Fəaliyyət

1 | Nə üçün Azərbaycanda kəndlərin çoxu çay sahillərində və düzənliklərdə yerləşir?

2 | A və B şəkillərinə əsasən tapşırıqları yerinə yetirin: a) Məntəqələrin yerləşdiyi inzibati rayonun mövqeyini; b) Relyefini; c) İqlimini müəyyən edin (Azərbaycanın iqlim xəritəsi, səh.36).
3 | C şəklinə nəzər salın: a) Corat A və B şəkillərindəki yaşayış məntəqələrindən nə ilə fərqlənir? b) Coratın inkişafı onun gələcəkdə hansı yaşayış məntəqəsinə çevrilməsi ilə nəticələnə bilər? Fikrinizi əsaslandırın.
| Sumqayıt: Corat qəsəbəsi