BÖLMƏ 7 | İqtisadi fəaliyyət |

|  | Ölkəmizdə qeyri-neft sektoru da sürətlə inkişaf edir. Bura neft sənayesindən başqa bütün digər sənaye sahələri daxildir. Azərbaycanda “yaşıl enerji”yə keçid layihəsi həyata keçirilir. Buna görə də Günəş və külək enerjisi istehsal edən elektrik stansiyaları inşa edilir. Sumqayıtda yerləşən “Azgüntex” zavodu günəş panelləri istehsal edir. Bu şəhərdə yaradılmış Sumqayıt Texnologiyalar Parkında (STP) kimya məhsulları, müxtəlif elektrik cihazları və s. istehsal olunur. ◀ STP

|  | Xəzər dənizinin sahilində yerləşən Ələt qəsəbəsində Azad İqtisadi Zona (AİZ) yaradılmışdır. AİZ-lər xarici ölkələrdən kapital və innovasiyaları, startapları cəlb etmək məqsədini daşıyır. Burada iqtisadiyyata kapital (sərmayə) qoyan şirkətlərə ticarət, gömrük və vergilərdə güzəşt edilir. Azərbaycanda turizm də inkişaf edir. Mineral bulaqlar, narın qumlu çimərliklər, tarixi abidələr, dağlıq relyef, meşəlik ərazilər bu sahənin inkişafı üçün əlverişli şərait yaradır. ◀ Azərbaycanın turizm xəritəsi

7 | Sizcə, nə üçün qeyri-neft sektorunu inkişaf etdirmək vacibdir?
8 | “Yaşıl enerji” layihəsinə keçidin ölkəmiz üçün hansı faydaları ola bilər?
9 | C şəklində verilən STP digər iqtisadi sektorların inkişafına necə təsir edə bilər?
10 | Nə üçün Ələt AİZ-də xarici şirkətlərə güzəştlər edilir?
11 | AİZ-lərin yaradılması ölkəmizdə iqtisadiyyatın inkişafına necə təsir edə bilər?
12 | D xəritəsinə görə Azərbaycanda turizmin inkişaf etdiyi əraziləri müəyyən edin.
13 | Sizcə, Azərbaycanda hansı iqtisadi fəaliyyət sahələrinin inkişafı daha vacibdir?