SÖZLÜK

Anemometr Küləyin sürətini ölçmək üçün istifadə olunan cihazdır. Bu cihaz ətraf mühitin monitorinqi, mühəndislik və naviqasiya kimi müxtəlif sahələrdə də istifadə olunur. |
Atmosfer təzyiqi Atmosferdəki havanın çəkisinin Yer səthinin ərazi vahidinə göstərdiyi təzyiq və ya ağırlıqdır. |
Ekstremal hava hadisəsi Şiddəti ilə fərqlənən gözlənilməz və qeyri-adi hava şəraitidir. Məsələn, tufan, qasırğa, tornado, leysan yağışlar, şiddətli isti və s. |
Flüger Küləyin istiqamətini göstərən alətdir. |
Hava proqnozu Müəyyən bir ərazi üçün havanın gələcək vəziyyəti haqqında verilən və elmi cəhətdən əsaslandırılmış məlumatdır. Xammal Hər hansı məhsulun istehsalı üçün lazım olan təbii və ilkin materialdır. Məsələn, ağaclar, metallar, neft, kömür və s. İqtisadi rayon Müxtəlif iqtisadi fəaliyyət növləri və sektorların inkişafına görə fərqlənən regiondur. |  |
İqtisadi sektor İqtisadiyyatın sahələrini birləşdirən qrupdur. Hər sektor ümumi |
xüsusiyyətlərə malik iqtisadi fəaliyyət sahələrini özündə birləşdirir. Məsələn, I sektor xammalın çıxarılması və ilkin emalını həyata keçirən iqtisadi fəaliyyət sahələrindən ibarətdir. İqtisadiyyat (iqtisadi fəaliyyət) İnsanların tələbatını (ehtiyaclarını) ödəmək üçün təşkil edilən fəaliyyətlərin cəmidir.
İnnovasiya Hamıya məlum olan ənənəvi məhsul və xidmətlərdən fərqlənən, yeni yaradılmış məhsul və xidmətlərdir. |
İnzibati rayon Azərbaycanda əsas inzibati ərazi vahididir. Rayon çoxlu sayda kəndlərdən və bir şəhərdən – rayon mərkəzindən ibarətdir.
İşçi qüvvəsi Fiziki və zehni əmək qabiliyyəti olan insanlardır. Onlara əmək ehtiyatları və ya əmək resursları da deyilir. |
İzobar İqlim xəritələrində eyni atmosfer təzyiqinə malik nöqtələri birləşdirən xətlərdir. |
İzoterm İqlim xəritələrində eyni temperatura malik nöqtələri birləşdirən xətlərdir.