BÖLMƏ 4 | Hava şəraiti |

|  | Yer kürəsinin illik hərəkəti nəticəsində Yer səthinin aldığı istilik miqdarı da müxtəlif olur. Şimal yarımkürəsində ən aşağı temperatur yanvarda, ən yüksək temperatur isə iyulda müşahidə edilir. Bir ay ərzində orta sutkalıq temperaturların cəmini ayın günlərinin sayına bölməklə orta aylıq temperatur müəyyən edilir.

Ağstafa rayonunun orta aylıq temperatur cədvəli |  | ▲ Dünyanın orta illik izoterm xəritəsi Xəritələrdə eyni temperatura malik nöqtələri birləşdirən xətlər izotermlər adlanır. İllik izotermlər vasitəsilə Yer səthində temperaturun necə paylandığını müəyyən etmək mümkündür. Temperaturun Yer səthində qeyri-bərabər paylanması küləklərin yaranmasında mühüm rol oynayır.

3 | D şəklində hansı fəsillər təsvir olunmuşdur? Bu fəsillər bir-birindən necə fərqlənir?
4 | E xəritəsinə əsasən sualları cavablandırın. a) 20° ilə 60° enliklərinin izoterm göstəricilərini müqayisə edin. b) İzotermlərə əsasən isti və soyuq enlikləri müəyyən edin. c) İzotermlərin illik gedişində qitə və okeanlar arasında hansı fərqləri müşahidə edirsiniz? Fikrinizi əsaslandırın.
5 | Ağstafa rayonunun cədvəlinə əsasən sualları cavablandırın. a) Ağstafa rayonunda hansı aylarda maksimum və minimum temperatur qeydə alınmışdır? b) Cədvələ əsasən Ağstafanın orta illik temperaturunu hesablayın.