İzahetmə |  |  |  | AZƏRBAYCANDA ƏHALİ ARTIMI VƏ MƏSKUNLAŞMA |

Anket-sorğu |  | Azərbaycan əhalisinin sayına görə Cənubi Qafqazın ən böyük ölkəsidir. Ölkəmizin əhalisi tarix boyu müxtəlif sürətlə artmışdır. Dünya ölkələrində olduğu kimi, Azərbaycanda da əhali XX əsrdən başlayaraq daha sürətlə artmağa başlamışdır. Hazırda ölkəmizin əhalisinin sayı 10 225 000 nəfərdir (2024). Dünyanın 70 ölkəsində 55 milyondan çox azərbaycanlı yaşayır. Cənubi Azərbaycanda isə (İranda) onların sayı təqribən 40 mln.-dan çoxdur. Əhalinin artımının yüksək olduğu illərdə Azərbaycanda çoxuşaqlı ailələr üstünlük təşkil edirdi. Hazırda ölkəmizdə bir və ya ikiuşaqlı ailələr daha çoxdur. Əhali artımı zamana və məkana görə dəyişir. Əhali haqqında ətraflı məlumat əldə etmək üçün hər 10 ildən bir siyahıyaalma aparılır. Siyahıyaalma zamanı əhali arasında anket-sorğu keçirilir. Sorğuda, əsasən, B şəklində verilən məlumatlar toplanır. Siyahıyaalmadan sonra bu məlumatlar təhlil edilir və müxtəlif sahələrin inkişafında əsas götürülür.

Fəaliyyət

1 | Anket-sorğuda nə üçün B şəklində qeyd edilən suallar verilir? Anketə hansı suallar əlavə edilə bilər?
2 | Siyahıyaalma zamanı əldə edilən bilgilərdən hansı sahələrdə istifadə oluna bilər?
3 | A qrafikinə əsasən suallara cavab verin. a) Hansı illərdə əhalinin sayı azalmışdır? Bu nə ilə bağlı ola bilər? b) Hansı ildən etibarən əhalinin sayı davamlı olaraq artmağa başlamışdır? c) Qrafikə əsasən 2030–2050-ci illər üçün BMT-nin proqnozlarını şərh edin. Sizcə, bu proqnoz özünü doğrultmaya bilərmi? Fikrinizi əsaslandırın.
4 | C xəritəsinə əsasən əhali artımına görə rayonları cədvəldəki kimi qruplaşdırın (hər qrupa aid 3 rayon).
Ən az | Hər 1000 nəfərə 6 nəfərdən az | Hər 1000 nəfərə 6 nəfərdən çox | Ən çox