BÖLMƏ 7 | İqtisadi fəaliyyət |

|  | Qarabağ iqtisadi rayonu sahəsinə görə digərlərindən böyükdür. Xankəndi və Şuşa şəhərləri burada yerləşir. Burada üzüm, taxıl və pambıq yetişdirilir, heyvandarlıq inkişaf edir. İşğaldan azad edilən Qarabağ iqtisadi rayonunda sürətli quruculuq işləri gedir. Burada yollar salınır, SES-lər tikilir. "Zəfər yolu" adlanan Əhmədbəyli – Füzuli – Şuşa yolu, Füzuli Beynəlxalq Hava Limanı artıq istifadəyə verilib. Ağdam rayonunda Ağdam Sənaye Parkı yaradılır. ◀ Qarabağ iqtisadi rayonu

Naxçıvan iqtisadi rayonunun mövqeyi digər rayonlardan fərqlidir. Burada metallar, duzlar, mineral bulaqlar var. Araz çayı və qollarında SES-lər və su anbarları tikilmişdir. Naxçıvanda meyvələr, üzüm, taxıl yetişdirilir. |  | Abşeron-Xızı iqtisadi rayonu iqtisadi inkişafına görə yalnız Bakı iqtisadi rayonundan geri qalır. Neft, təbii qaz, əhəngdaşı, sement xammalı əsas təbii resurslardır. Sumqayıtda polad boru istehsalı zavodu vardır.

Naxçıvan iqtisadi rayonu |  | Abşeron-Xızı iqtisadi rayonu

3 | Azərbaycanın siyasi-inzibati xəritəsinə (səh. 79) və C, D, E xəritələrinə əsasən cədvəldə iqtisadi rayonların tərkibinə daxil olan inzibati rayon və şəhərləri qeyd edin.
Qarabağ iqtisadi rayonu | Naxçıvan iqtisadi rayonu | Abşeron-Xızı iqtisadi rayonu
4 | Ağdam Sənaye Parkının yaradılması Qarabağın inkişafına necə təsir edə bilər?
5 | C, D və E xəritələrində verilən rayonlarda hansı resursların olduğunu, iqtisadi fəaliyyət sahələrinin inkişaf etdiyini müəyyənləşdirin.
6 | Abşeron-Xızı rayonunun inkişafında Sumqayıt şəhərinin rolunu müəyyən edin.
7 | D xəritəsinə əsasən Naxçıvanın mövqeyinin digər iqtisadi rayonlardan nə ilə fərqləndiyini izah edin.