İzahetmə |  |  |  | İQLİM QURŞAQLARI NƏDİR VƏ NECƏ PAYLANIR? |

İqlim qurşaqları oxşar iqlim xüsusiyyətlərinə malik olan və enlik boyu uzanan böyük ərazilərdir. Onlar iqlim əmələ gətirən müxtəlif amillərin qarşılıqlı təsiri nəticəsində yaranır. Alimlər bu amilləri nəzərə alaraq Yer kürəsini müxtəlif iqlim qurşaqlarına bölürlər. İqlimşünas V.Köppen tərəfindən hazırlanmış iqlim təsnifatı temperatur və yağıntı göstəricilərinə əsasən aparılmışdır. Hazırda V.Köppenin tərtib etdiyi iqlim bölgüsü dünyanın əksər ölkələrində təbii şəraitin və onun iqtisadiyyatın müxtəlif sahələrinə təsirinin öyrənilməsi məqsədi ilə istifadə edilir. Bu təsnifata görə Yer kürəsi 5 əsas iqlim qurşağına bölünür: Tropik iqlim qurşağı (A), Quraq iqlim qurşağı (B), Mülayim iqlim qurşağı (C), Kontinental iqlim qurşağı (D) və Qütb iqlim qurşağı (E).
Dünyanın iqlim qurşaqları
Fəaliyyət

1 | Dünyanın iqlim qurşaqlarına bölünməsinin səbəbləri nədir?
2 | V.Köppen Yer kürəsini iqlim qurşaqlarına ayırarkən hansı göstəricilərə əsaslanmışdır?
3 | A xəritəsinə əsasən sualları cavablandırın. a) İqlim qurşaqları hansı xüsusiyyətlərinə görə fərqlənir? b) Mülayim iqlim qurşağının geniş yayıldığı qitələr hansılardır? c) Quraq iqlim qurşağının geniş yayıldığı qitələr hansılardır? d) Yalnız bir iqlim qurşağının yayıldığı qitə hansıdır? Səbəbini izah edin. e) Hansı qitədə kontinental və qütb iqlim qurşaqlarına rast gəlinmir?