# BÖLMƏ # 7 | # İQTİSADİ FƏALİYYƏT Süfrəmizə məhsullar haradan gəlir?

Çörək əsas qida məhsulu sayılır. Çörəyin tarixi bəşəriyyətin yarandığı gündən başlayır. Dünyanın ilk mədəniyyət mərkəzləri ilə buğda əkinlərinin becərildiyi yerlər eyni ərazilərdə yerləşir. Zaman keçdikcə bu ərazilər genişlənmiş, çörəyin növləri və istehsalı da artmışdır. Müxtəlif ölkələrdə yerli xalqlar özlərinə məxsus çörək növləri istehsal edirlər. Dünyada ən çox çörək növü istehsal edən türk xalqlarıdır. Azərbaycanda da müxtəlif çörək çeşidləri bişirilir.
• Çörək süfrələrimizin ən vacib nemətidir. Onun hazırlandığı bitkiləri tanıyırsınızmı?
• Bu bitkilərin becərilməsi üçün hansı şərait olmalıdır?
• Sizcə, çörək süfrəmizə gələnə qədər hansı mərhələlərdən keçir?
• Xalqımız üçün çörək hansı dəyərə malikdir?