İzahetmə |  |  |  | AZƏRBAYCANDA İQTİSADİ SEKTORLAR |

|  | Ölkəmiz dünyada neft-qaz sənayesi ilə tanınır. Neft və təbii qaz, əsasən, Xəzər dənizindən və qismən qurudan çıxarılır. Neft çıxarıldıqdan sonra emal edilir və ondan müxtəlif məhsullar istehsal olunur (benzin, texniki yağlar, kerosin və s.). Təbii qaz istilik-elektrik stansiyalarında (İES) yandırılaraq ondan enerji əldə edilir. Neftin çox hissəsi isə boru kəmərləri vasitəsilə xarici ölkələrə göndərilir. Bu kəmərlərə Bakı-Novorossiysk neft (Rusiya), Bakı-Supsa neft (Gürcüstan), Bakı-Tbilisi-Ceyhan neft (Türkiyə) və Bakı-Ərzurum qaz (Türkiyə) kəmərləri daxildir. ◀ Azərbaycanın neft-qaz sənayesi xəritəsi

|  | Azərbaycanda kənd təsərrüfatının inkişafı üçün əlverişli təbii şərait vardır. Ölkəmizin hər regionu kənd təsərrüfatının müəyyən sahələrinə görə fərqlənir. Kənd təsərrüfatının əsas sahələri tərəvəzçilik, meyvəçilik və üzümçülükdür. Hər ölkə üçün kənd təsərrüfatının ən vacib sahələri taxılçılıq və heyvandarlıqdır. Buna görə də Azərbaycanda da bu sahələrin inkişafına daha çox diqqət yetirilir. ◀ Azərbaycanın kənd təsərrüfatı xəritəsi

Fəaliyyət

1 | A xəritəsinə əsasən neft və təbii qazın hansı rayonlarda çıxarıldığını müəyyən edin. Azərbaycanın siyasi-inzibati xəritəsinə istinad edin.
2 | Neft və təbii qazın xarici ölkələrə göndərildiyi boru kəmərlərini A xəritəsində tapın.
3 | Neft-qaz sənayesi ölkəmizdə hansı iqtisadi sektor və sahələrin inkişafı üçün şərait yarada bilər?
4 | Azərbaycanda kənd təsərrüfatının müxtəlif sahələrinin inkişaf etməsinin səbəbi nə ola bilər?
5 | B xəritəsinə əsasən kənd təsərrüfatı sahələrinin hansı inzibati rayonlarda inkişaf etdiyini müəyyənləşdirin.
6 | Sizcə, nə üçün ölkəmizdə taxılçılığın və heyvandarlığın inkişaf etdirilməsi daha vacibdir?