# BÖLMƏ # 4 | # HAVA ŞƏRAİTİ Hava şəraiti necə formalaşır?

31 mart 2023-cü ildə ABŞ-də təbii fəlakət baş verdi. Mərkəzi ştatlarda, xüsusilə Ayova və İllinoys ştatlarında çoxlu sayda tornadolar ərazidə dağıntılara səbəb oldu. Burada bir gündə təqribən 32 tornado qeydə alındı. Bu, ABŞ tarixində dördüncü böyük hava hadisəsi idi. Tornado nəticəsində binaların damları uçdu, ağaclar aşdı, kiçik ev və qarajlar dağıldı, xeyli sayda insan zərər gördü.
Hava şəraitinin belə kəskin dəyişməsi atmosferdə baş verən proseslərlə əlaqədardır. Təbii fəlakətlərin dağıdıcı təsirini azaltmaq üçün bu hadisə və prosesləri tədqiq etmək çox vacibdir.
• Şəkildə baş verən hadisəni təsvir edin.
• Şəkildəki hava şəraitinin hansı təsirləri ola bilər?
• Bu hava hadisəsi Yerin hansı təbəqəsi ilə əlaqəlidir?
• Şəkildə təsvir edilən hava şəraitinin yaranması temperatura və yağıntıya necə təsir göstərər?
• Yaşadığınız ərazidə hansı hava hadisəsini tez-tez müşahidə edirsiniz?