|  | Mövzu
| BÖLMƏ 6 | # 6.2
| # AZIX MAĞARASINDAN "ALOV QÜLLƏLƏRİ"NƏ

Dərsə başlarkən |  |

Qobustan dünyada və Azərbaycanda ən qədim yaşayış məskənlərindən biridir. Burada insanlar qəbilə şəklində yaşayırdılar. Hazırda tarixi qoruğun yerləşdiyi Qobustana çoxlu sayda turist gəlir. Məşhur norveçli səyyah Tur Heyerdal Qobustanda olarkən buradakı qayaüstü rəsmlərin oxşarlarının Norveçdə də olduğunu bildirmişdir. |  | Azərbaycan qədim insan məskənlərinin olduğu ölkədir. Ölkənin hər tərəfinə insanların bu məskunlaşma mərkəzlərindən yayıldığı təxmin edilir. Buna tədricən əhalinin sayının və yaşayış məntəqələrinin artması səbəb olmuşdur. ◀ Azərbaycanın qədim yaşayış məskənləri Qobustan

Fəaliyyət

1 | Mətnə, A və B şəkillərinə əsasən suallara cavab verin. a) Azərbaycanda ən qədim insan məskənlərinin olmasını nə ilə izah edərdiniz? b) İnsanların Azıxdan digər ərazilərə yayılması nə üçün baş verdi? c) Azıxdan sonra insanların yayıldığı məskənləri ardıcıllıqla sadalayın. d) A xəritəsində verilmiş məskunlaşma mərkəzlərinin mövqeyi haqqında nə demək olar? e) B şəklində verilmiş yaşayış məskəni haqqında hansı fikirləri deyə bilərsiniz? f) Tur Heyerdalın Qobustan haqqında söylədiklərindən hansı nəticəyə gəlmək olar?
2 | A xəritəsinə görə, Bakıya və Abşeron yarımadasına əhali daha çox hansı qədim məskunlaşma mərkəzindən gələ bilərdi?