İzahetmə |  |  |  | HAVA ŞƏRAİTİ NƏDİR? |

Yer kürəsinin Günəş sistemindəki digər planetlərdən fərqi burada canlı aləmin mövcudluğudur. Canlı aləm isə atmosfer, litosfer, hidrosfer və biosferin qarşılıqlı əlaqəsi nəticəsində yaranmışdır. Məsələn, bitkilərin inkişafı üçün təbiətdə suyun, torpağın və havanın olması zəruridir.
Yer kürəsinin təbəqələrində baş verən proseslərin əmələ gəlməsi və inkişafı üçün enerji lazımdır. Bu enerjinin mənbəyi Günəşdir. Litosferdə süxurların aşınması, hidrosferdə suyun buxarlanması, biosferdə fotosintez prosesinin baş verməsi, atmosferdə isti və soyuq havanın formalaşması üçün Günəş enerjisi əsas amildir.
Fəaliyyət

1 | A şəkillərinə əsasən sualları cavablandırın. a) Şəkilləri təsvir edin. b) Günəş enerjisi Yerin təbəqələrinə necə təsir edir? c) 3-cü şəkildə verilən qarlı hava şəraitinin yaranması hansı təbəqədən asılıdır? d) 4-cü şəkildəki stansiyada aparılan müşahidələrin əhəmiyyəti nə ola bilər?
2 | B şəklində verilən meşə nümunəsində atmosferin digər təbəqələrlə əlaqəsini izah edin.