BÖLMƏ 6 | Mağaradan göydələnə |

|  | Əhali artımı 0−1% və ondan aşağı olan ölkələrin böyük əksəriyyətinin iqtisadi inkişaf səviyyəsi daha yüksəkdir. 2%-dən yuxarı artımı olanlar isə, əsasən, kasıb ölkələrdir. ◀ Əhalinin təbii artımı (2023)

Dünyanın bəzi regionlarında əhali sürətlə artır. Bunun səbəbi iqtisadi gerilik, savadlılıq göstəricisinin aşağı olması və başqa amillərdir. Digər regionlar isə əhalinin zəif artımı və bəzi hallarda azalması ilə seçilir. Həm əhalinin sürətli artımı, həm də azalması nəticəsində dövlətlər müxtəlif problemlərlə üzləşir. |  | Dünyada ən çox əhalisi olan ölkələr (mln. nəfər)

2 | C xəritəsinə əsasən suallara cavab verin. a) Qitələri cədvəldəki kimi qruplaşdırın.
Əhali artımı daha çox olan | Əhali artımı orta olan | Əhalinin sayı azalan
b) Ölkələrdə əhali artımının az və ya çox olması nə ilə əlaqədardır? c) Bu ölkələrdə insanların həyat şəraiti ilə bağlı hansı problemlər meydana gələ bilər?
3 | D sxeminə əsasən suallara cavab verin. a) Çin və Hindistanın əhalisi dünya əhalisinin neçə faizini təşkil edir? b) Bu ölkələri dünyanın siyasi xəritəsində tapın. Onların sahəsi ilə əhalisinin sayı arasında hansı əlaqə vardır?