BÖLMƏ 5 | İqlim |

Göygöl rayonunun iqlim qrafiki |  | 2. Mülayim isti iqlim. Böyük və Kiçik Qafqaz, Talış dağları, Lənkəran ovalığı və Qanıx- Əyriçay vadiləri üçün xarakterikdir. Ölkə ərazisinin təxminən 30%-i bu iqlim tipinin payına düşür. Yayı isti, qışı isə mülayim və az şaxtalı keçir. Azərbaycanda ən çox yağıntı düşən Lənkəran ovalığındakı Gəgiran kəndi (2763 mm) də bu iqlim tipində yerləşir.

3. Soyuq iqlim. Ölkəmizin, əsasən, 1400−2700 m hündürlükdə olan orta və yüksək dağlıq əraziləri üçün xarakterikdir. Yay ayları sərin, qışı isə soyuq keçir. Hündürlüyə doğru təbii mənzərənin dəyişməsi |  | Şahbuz rayonunun iqlim qrafiki 4. Dağ-tundra iqlimi. Yüksək dağlıq ərazilər (2700 m-dən çox) üçün xarakterikdir. Burada yay mülayim, qış isə şaxtalı keçir. Buna görə dağ zirvələri çoxillik qar və buzlaqlarla örtülür. Azərbaycanın iqlim şəraiti təbiətin müxtəlifliyinə səbəb olur. Bu, iqtisadiyyatın inkişafına və insanların həyatına müsbət təsir edir. İqlimin müxtəlif olması ölkəmizdə çoxlu sayda təsərrüfat sahələrinin inkişafına səbəb olur.

3 | C, D qrafiklərinə və mətnə əsasən sualları cavablandırın. a) Mülayim isti və soyuq iqlimə aid qrafikləri müqayisə edin. b) Qrafiklərə görə, hansı rayona daha çox yağıntı düşür? c) Sizcə, yayı soyuq, qışı isə şaxtalı keçən iqlim tipində, əsasən, hansı növ yağıntı müşahidə edilir? Fikrinizi izah edin.
4 | E şəklinə əsasən sualları cavablandırın. a) Hündürlükdən asılı olaraq iqlim tiplərinə aid nələr dəyişir? b) İqlimin müxtəlifliyi ilə bitki örtüyü arasında hansı əlaqə vardır?
5 | Sizcə, Azərbaycan quraq və mülayim deyil, tropik iqlim qurşağında yerləşmiş olsaydı, ölkənin ümumi mənzərəsi necə dəyişərdi?